Vita:Budapest lakótelepeinek listája

message: Ejj de kár volt ezt érdemi forrás nélkül megírni... Pedig jó kis lista és fontos is. Az elnevezésekkel van bajom. Sok lakótelepnek nincs kanonizált neve, vagy ha van, néha nem esik egybe a népnyelvvel. Így viszont biztos sok vitára ad okot. A Kacsóh Pongrác út önmagában biztos nem lakótelep, de a Kacsóh Pongrác úti lakótelep már igen, ezt viszont hallottam én már Ungvár utcai lakótelepként is emlegetni. És akkor mi van a lakóparkokkal? Vagy Újpalota és Káposztásmegyer minden kétséget kizáróan csak a lakótelepet jelenti, de most akkor Újpalota, vagy Újpalotai lakótelep, Káposztásmegyer, vagy Káposztásmegyeri lakótelep, vagy Káposztás I., Káposztás II. és Homoktövis lakópark? December vita 2010. február 12., 08:23 (CET)
Érdekes lista, főleg a pontos építési évek, mivel mondjuk néhány kivételével (Újpalota, Kápmegyer stb.) eddig ezeket nem tudtam. A nevekkel szerintem lesznek még gondok, mivel számos lakótelepnek egyszerűen nincs "hivatalos" neve (az utcáról ragadt rá a név ahol épült), sok esetben pedig a népnyelv máshogy hívja. Szerintem a helyes forma Újpest-Városközpont, Kispest-Városközpont stb., a Pók pedig szerintem Pók utcai lakótelep. Ezeket kijavítgatom, ha valakinek van valami jó forrása a lakótelepek nevével kapcsolatban ne tartogassa magának:).– Rovi vita 2010. február 26., 23:29 (CET)
 Nem is tudtam, hogy ez a Kísérleti lakótelep, azt hittem Óbuda-Városközponthoz tartozik. 
Érdekes, a Szigony utcai néhány panel is külön lakótelep. Tudtommal úgy építették, hogy kidózeroltak a josefstadti gangos házak között egy kis helyet és oda felhúzták, szerintem nem "önmagában funkcionális egység" hanem a Józsefváros, a környék szerves része (annak ellenére, hogy kitűnik környezetéből). Ezzel szemben Újpalotán vagy Békáson szinte egy teljesen új város épült fel amikben egy megyeszékhely kényelmesen elférne, új utcákkal, óvodákkal, iskolákkal, ABC-áruházakkal és egyéb kiszolgáló létesítményekkel. Vagy az elsőt nem kellene lakótelepnek hívni, vagy a másodikra ki kellene találni valami olyan kifejezést ami egyértelműen megkülönböztethetővé teszi a két típust, angolban (orosz alapján) a nagyobb, város méretű és kiszolgáló létesítményekkel ellátott lakótelepeket microdistrict-nek (oroszul mikrorajon) hívják. Persze magyarul furcsán hangzik a mikrokerület kifejezés:).– Rovi vita 2010. február 27., 00:13 (CET)
replies: text: Értem amit mondasz, de az a meghatározás, hogy elkülönül a település többi részétől igaz a Szigony utcára (a VIII. kerület vonatkozásában) és Újpalotára (a XV. kerület vonatkozásában) is. Az, hogy mit fogadunk el definíciónak, csak tőlünk függ: lehet egy teljesebb (azaz befogadóbb, mindent magába szippantó) meghatározást is használni, csak nem szeretném, ha forrás nélkül bővülne a lista. Pl. most olvastam, hogy Zuglóban van egy postástelep a Gervay utcában; azt is lehet lakótelepnek nevezni, meg a Százados úti művésztelepet, meg sok mindent. Azért választottam a Gibbins-féle meghatározást, hogy csak a nagyobb egységeket gyűjtsük egybe.

text: Én a Füredi utcai lakótelepet még nemigen hallottam Rákosfalvai lakótelepként említeni: ez azért sem jó meghatározás, mert Rákosfalva Zugló egy városrésze, az ott épült lakótelep azonban jócskán átnyúlik Alsórákosba is, ami szintén egy városrész. Ha a Füredi úti lakótelepet rákosfalviként azonosítjuk, akkor a Füredi úttól balra eső rész (Vezér út, Csertő utca) milyen néven fut? Ez szerintem egy lakótelep - de utána kellene nézni. A listában szerepel egy Kerepesi úti lakótelep (Örs vezér tere után) is, ami szerintem szintén a Füredi úti lakótelep része, nem önálló lakótelep nem? December vita 2010. június 19., 09:14 (CEST)
Valóban elég tág fogalom a lakótelep (már ha csak Újpalotára vagy a Wekerle-telepre gondolunk), szerintem jó a mostani felosztás/meghatározás, igazából egy kategóriát megfontolandónak tartok, nevezetesen, hogy a paneles, modern lakótelepeket (függetlenül a méretüktől) elválasszuk a többitől és mondjuk egy "Budapest iparosított technológiával épült lakótelepei" vagy hasonló cím alatt külön fejezetet kapnának itt a cikken belül. Erről mi a véleményed?
Szerintem igazad van, a Füredi utca másik oldalára is átnyúlik egy kisebb része. A népnyelv szokta igazából Rákosfalvának is nevezni a lakótelepet, független attól, hogy Alsórákos területén is vannak még háztömbök. Úgy gondolom van valamilyen szintű kontinuitás a korábbi Rákosfalva és a mai Füredi lakótelep között, még ha nem is teljes. Érdekes Békásmegyer kérdése is, ha ma valakinek megemlítik Békásmegyert, nagy valószínűséggel a lakótelep jut eszébe, és nem biztos, hogy a korábbi falu is, csak a mellette felépült, és a nevét átvevő lakótelep, ami persze sokkal népesebb, és ebből kifolyólag ismertebb lett. Szintén figyelemreméltó, hogy az utcanévtáblák nagyrészt nem veszik figyelembe a különböző lakótelepek elhelyezkedését, csak a történelmi városrészeket tüntetik fel azokon, persze vannak kivételek (mondjuk Újpalota, ahol nincs történelmi városrész:)). Véleményem szerint a Kerepesi út másik oldala (az "árkádos" oldal) már nem tartozik hozzá, bár nem tudom, hogy egyáltalán hivatalosan meg van-e határozva a lakótelepek területe. Talán a kicsit szerteágazóbb Kelenföldi lakótelep kapcsán olvastam egy vitát, ahol a lakótelep területét próbálták meghatározni, mi tartozik hozzá, mi nem.– Rovi vita 2010. június 19., 11:54 (CEST)
Akkor már itt teszem fel ezt a kérdést is: szerinted érdemes külön Füredi lakótelep cikket létrehozni, vagy megfér egy cikkben Rákosfalvával?– Rovi vita 2010. június 19., 12:10 (CEST)

text: Én azt javaslom, hogy egyelőre legalábbis hagyjuk így a cikket. A Budapest iparosított technológiával épült lakótelepei tulajdonképpen megfelel a Gibbins-féle meghatározásnak, és van benne egy Egyéb fővárosi lakóterületek szakasz, oda kerüljön a többi. Azt szeretném elérni, hogy apránként legyen forrásolva az összes dátum - vélhetően a források átnézésével együtt pontosítások is lesznek az elnevezéseket illetően -, és ha ez megvan, akkor fel lehet vállalni, hogy az összes olyan épületegyüttes, melyek megfelelnek a lakótelepség kritériumainak, benne legyenek - ám akkor nem csak a régiek, hanem a maiak is, amelyeket elegánsan lakóparkként emlegetnek az építtetők.

text: A cikkben pont nem az "árkádos oldal" szerepel (az már Kőbánya), hanem a zuglói. A kőbányait én Gépmadár, vagy Gyakorló utcai lakótelepként ismerem, tehát az még az elnevezésében is elkülönül. A zuglói rész az, amit én egybevennék Füredi úti lakótelepként, de ezek csak az én benyomásaim/ismereteim, magamban sem bízom, jó volna forrást találni hozzá. Van már egyébként Füredi utcai lakótelep cikkcím, de az át van irányítva a Rákosfalva cikkre. Szerintem ez nem pontos, de ehhez is kellene forrást keresni.

text: Békásmegyer: én is úgy tudtam eddig, hoyg ez a név csak a lakótelepet jelöli (akárcsak Újpalota vagy Káposztásmegyer esetében). Viszont - szintén csak az "úgy tudom" kategóriába tartozik - megmaradt a faluból egy kis darab, Békás felett látszik is, Ófalu néven ismert (illetve valami régi térképen láthattam, hogy Kőbánya (sic!) néven is futott egy darabig, de ha most pisztolyt szegeznének a fejemhez, hogy ez biztos-e, lemondanék róla :) December vita 2010. június 19., 21:55 (CEST) (Ja, és Békáshoz még egy adalék: cikk 1966-ból
replies: text: :Rendben.

text: :A Füredi utcai lakótelep átirányítást én követtem el, de mivel felvilágosítottál, hogy Alsórákos területére is átnyúlik egy része, így ezt törlöm. Megmondom őszintén; nem tudom melyik lehet az Örs utáni része a Kerepesi útinak, van ugye a kőbányai oldalon a Gyakorló utcai, az nem az, még az Örs előtt ott a Pillangó utca és a másik ami ránézésre olyan "50-es évek stílusú" (Moszkvában vannak hasonlók a sugárutak mentén, csak magasabbak) épületekből áll, az sem az. Az Örs után a zuglói oldalon már csak a Füredi utcai van szerintem, valóban annak része lehet.

text: :Nálam is az un. "úgy tudom" kategóriába tartozik, hogy Békás egy részét ugye elbontották mikor a második ütem (a hegy felőli rész) épült, de egy része megmaradt (így szerepel a cikkben is), ahogy írtad Ófalu névre hallgat. Sváb falu volt annak idején, mint ahogy a Budavidék jelentős része.– Rovi vita 2010. június 20., 15:54 (CEST)

message: A MÁV-személykocsik listája-hoz hasonlóan ezt is én kezdtem el. A végén már bejelentkezve szerkesztem. Ez a laptörténetből is kiderül. A kezdetekkor még IP-címem azonosított csupán. Nagy munka volt azért kibogarászni önkormányzatok, helytörténeti írások, lakáshirdetések, régi szockorszak-beli újságok, város történeti könyvek, kiadványok webes vagy papíralapú felülete és a helyi lakók elbeszélése alapján a hitelesnek tűnő számokat. Ez lett belőle. Nem vagyok programozó egyébként. Emiatt hiányoznak a listába beírandó források. Csupán lelkes elmém nyitott az efféle perverz dolgokra, miszerint azokat a nagy benga betonkockákat vajon mikor rakták össze darvaikkal a derék munkáskezek. Lakhelyet kínálva egyébként ezzel sok embernek. :)
Természetesen aki tud hitelesebb forrást bármelyik városrész paneljeire, az ne habozzon, bővítsen bátran! - Dorysboy vita 2011. július 9., 23:17 (CEST)
thread_title:  A szócikk születésének körülményei 

message: A "Béke utcai lakótelep" mint olyan, nem létezik. Indoklásom a következő:
A déli része a Fiastyúk utcai része (ez a Pontos utcától délre eső szakasz a Fiastyúk utcáig), ezek építése 1956-60-ra tehető; az északi része, a Gyermek tér 4-5-6-7-8-9 és a Béke utca 124-128 pedig egy házsoregyüttes, ami abszolút nem "lakótelep", mert ezek mindegyike kétemeletes ház, és összesen van bennük pontosan 384 lakás (a Béke utca 128-nál kezdődik 1. em. 1-gyel és a Gyermek tér 4-nél végződik 2. em. 384-gyel). Ezek az ajtószámok mindegyik lépcsőháznál ki vannak írva. A forrás pedig a lépcsőházak bejárati ajtajai feletti táblák, ahol az "ajtószám 1-től 6-ig"-tól az "ajtószám 379-től 384-ig" táblák vannak kirakva. Tehát mivel itt csak 384 lakás van és mindegyik kétemeletes, ez a definíció szerint nem lakótelep, hanem házsoregyüttes. 
A Gyermek tér 4-5-6-7-8-9 és a Béke utca 124-128 teljesen külön építészeti stílust képvisel, pl. Komlón a Gorkij utca 2-4 ilyen még.
Ezen túl van még a Béke utca páros oldalának Fiastyúk utca és Tahi utca közötti része, ami a Tahi utcai lakótelep része, valamint a Béke utca páratlan oldalának Paszomány utca és Futár utca közötti része a Béke utca - Tatai úti lakótelep része. Az építése pedig 1950-ben kezdődött, nem 1951-ben. --Ivoa vita 2014. október 3., 02:36 (CEST)
thread_title:  Ún. Béke utcai lakótelep 

message: Üdv, láttam a szerkesztéseket...  (az anont nem tudom megszólítani, ez az egyetlen szerkesztése az IP-nek) ennek a szócikknek tényleg óriási hibája a forrásolatlanság, mint azt már korábban is megjegyezték.... így képtelenség bármit is ellenőrizni.... Ámde a felmerült vitához: egy képkatalógusban látképek leírása között találtam: „Az Újlipótvárosi lakótelep látképe, előtérben a Duna, melynek partján az Ipoly u. és az Árpád-híd között épült.” - ha van bármi forrás, hogy ez megegyezik a Kárpát utcai lakótelep területével, akkor a források kíséretében nem törölni kell, hiszen létező kifejezés, hanem a zárójelbe beleírni, hogy mondják így is... nemde? Fauvirt vita 2017. december 28., 11:03 (CET)
replies: text: Kösz, utánanézek! Palotabarát vita 2017. december 28., 11:04 (CET)
replies: text: :A lakótelepek témakörének több forrása is van, de amit ilyenkor mindig előveszek, az a "Nagy T. : A budapesti lakótelepek főbb adatai - kézirat, 1987". nem azért, mert annyira hibátlan, hanem mert annyira igyekezett teljes lenni, már ami az 1945-1987 közötti fővárosi lakótelep-építkezéseket illeti. Ez egy 130 oldalas kézirat, amiből kb 20 oldalnyi folyószöveg, a többi pedig oldalanként egy-egy lakótelep főbb adatai. (Egy kedves építész ismerősöm beszkennelte nekem, azért van meg.) Már sokszor kisegített apró-cseprő ügyekben. Ez alapján az álláspontom: az Újlipótvárosi lakótelep a Kárpát utcában és annak mellékutcáiban terül el, tehát a kettő megegyezik (épült: 1976-79, 1983, 1741 lakás). nak igaza van, valóban jelölni kell, hogy ennek a lakótelepnek két neve van. Viszont mint anon szerkesztés ellenőrzésre vár, mielőtt elkezdjük össze-vissza szerkeszteni, egy járőr rákattinthatna, hogy jóváhagyja, a többit pedig majd rendberakjuk utólag. Palotabarát vita 2017. december 28., 11:20 (CET)
replies: text: ::Kiegészítés: ide feltettem a szóbanforgó lakótelep, a fent jelzett kéziratból származó adatlapját Palotabarát vita 2017. december 28., 11:24 (CET)
 Én meg belemerültem a keresésbe... közben ezeket találtam, ha segít és ha kell:

text: :Még egy forrás az újlipótvárosi kifejezésre (a makettjének képével), illetve egy és még egy, ami megerősíti a képjegyzékes leírást (az utóbbiban szerepel a sajtójegyzékben a „Kárpát u.-i lakótelep” kifejezés is, de nem tudni, ugyanazt jelenti-e..). Továbbá szerepel itt is... A Kárpát utcai ltp szerepel: itt és itt is, de leírást nem találok róla, annyi biztos csak, hogy ezek ott találhatók: „Duna játszótér, a Bulcsú park, a RaM kertben a „Bóbita Irodalmi Játszótérre” egyedi fajátékok kerültek.”. (Több helyen csak „Kárpát lakótelep”ként említik). Ill a Budapest krónikája: a kezdetektől napjainkig 596. oldalán, ami 1959-ről ír (legalábbis e szerint feltételezem az évszámot) azt írja, hogy „XI. 6. Megkezdik a Kárpát utcai lakótelep építését” (azaz lehet, hogy egymásra épültek?). Remélem te több sikerrel jársz! Fauvirt vita 2017. december 28., 11:56 (CET)
thread_title:  Újlipótvárosi vs. Kárpát utcai 

message: A hiányzó források megnehezítik a kisebb, néhány csoport társasházból álló telepek listába vonását. A hozzáférhető információk hiányában az évszámok már extra ínyencségnek számítanak, főleg a kicsiknél. Hagyatkozhatok a szememre és a Google térképre... :/
Ezek a kisebb telepek várnak még bevitelre nálam ebben a szakaszban, beírjam őket?
Budai oldal:
* I. kerület Csalogány utca - Fazekas utca
* II. kerület Budakeszi út (1974-1977) (öt toronyház)
* II. kerület Csatárka lakótelep (négy toronyház feljebb teraszos villaépületekkel)
* II. kerület Őzgida utca - Baba utca
* II. kerület Zöldmáli úti "diplomata" lakótelep
* III. kerület Toboz utca
* III. kerület Folyóka utca
* III. kerület Óbudai Gázgyár lakótelepe (1914) Ide lenne érdemes áthelyezni!
* XI. kerület Nagyszeben út (monoblokkos négyemeletesek)
* XII. kerület Fodor utca (1986-1987) Ide lenne érdemes áthelyezni!
* XII. kerület Nógrádi utca és Istenhegyi út között (1976-1978) (három torony)
Pesti oldal:
* IV. kerület Újpest-Városkapu (nem is annyira kicsi)
* IV. kerület Sporttelep utca (az Izzó lakóteleptől keletre, jellegzetes szegedi DÉLÉP erkélyes, négyemeletes panelházakkal) - Tungsram utca
dorys Dorysboy vita 2020. április 16, 18:07 (CET)
replies: text: Dorysboy Így ránézésre ezek közül egy lakótelep van: a gázgyári Óbudán. A többi nem lakótelep, nem érdemes felvésni: különböző időpontokban felépített lakóházcsoportok csupán. Az Újpest-Városkapu például két darab lakóház (igaz, jó nagyok). Palotabarát vita 2020. április 21., 00:37 (CEST)
thread_title:  Egyéb fővárosi lakóterületek 

message: Nagyon könnyű elveszni az évszámok között, szerintem nincsen külön Kerepesi út lakótelep az Örs vezér tere után. Az a Füredi úti lakótelephez tartozik, ami 1967-1978 között épült. (Ránézésre a Ferencvárosi, a Szentendrei úti és a Dunakeszi házgyárak elemeiből. Kedvenceimből a dán panelekből is itt áll a legtöbb, azok meg csak a ferencvárosiban készültek.) Összezavarnak az évszámok és az egymásnak ellentmondó források szűkös adatainak kusza halmaza. Hiteltelen fals dolgokat nem akarok írni! :/
dorys Dorysboy vita 2020. április 20, 23:55 (CET)
replies: text: Szerintem sincs. Egyébként az egésznek, amit mi Füredi utcai lakótelepként ismerünk, a hivatalos neve: Zuglói lakótelep. De így még sosem hallottam, de a Zuglói lexikonban így írják.  Palotabarát vita 2020. április 21., 00:35 (CEST)
thread_title:  Füredi utca ltp. vs. Kerepesi út zuglói oldal az Örs után